Ma d ayen yerzan akud, nufa-d amsawal yessexdem akud iwakken ad d-yessbeyyen melmi i ḍrant tedyanin n tullist. Deg tesleḍt n tirurda, nessaweḍ ad d- nbeyyen belli amsawal yurar s wakud n tsiwelt, yella wanda id-yettales ineḍruyen s ttawil ur yettγawal ara, yessexdam aglam n yiwudam neɣ n wadeg; akken daɣen i yessemras adiwenni gar yiwudam, ay-agi yessiγzif taḥkayt-is. Yella wanda amsawal yesɛedday ineḍruyen s lemɣawla, d kra nniḍen s usuref, s tsusmi.